5 geheime om jou oë jonger te laat lyk - Goeie Huishouding
Niks meer moeë, pofferige oë nie. Dié wenke sal jou jare jonger en goed uitgerus laat lyk
1. VORM JOU WENKBROUE
Iets eenvoudigs soos om yl wenkbroue in te kleur of dit netjies te pluk kan soos ’n mini-gesigontrimpeling wees. Dit sal jou outomaties wakkerder laat lyk.
2. VERMINDER POFFERIGHEID
Sit ’n metaalteelepel in die vrieskas en gebruik dan die agterkant van die lepel om swelling rondom jou oë liggies te masseer. Wag totdat die swelling gesak het voordat jy bevogtiger aanwend wat jou vel weer pofferig kan laat lyk.
3. VERSTEEK SAKKE ONDER JOU OË
Bruingrys oogskadu wat net onder jou onderste wimpers aangewend is, kan pofferigheid help verbloem deur dit te laat lyk of jou vel insak. (As jy ’n donkerder vel het, gebruik ’n warmer bruin oogskadu.)
4. VERBLOEM DONKER KRINGE
Jy kan dit met die regte verbloemer “uitvee”. Kies ’n roomformule wat effens ligter as jou velkleur is. Een met ’n perskekleur ondertoon sal blou kringe laat vervaag, terwyl ’n pienk skakering bruin kringe sal verbloem.
5. KIES DIE REGTE OOGROOM
Daar’s een vir elke probleem onder die son (en rondom jou oë).
As jy met pofferigheid sukkel, probeer ’n room met kafeïen en vitamien K. Dié bestanddele help vog onttrek.
Speel klaar met kringe: ’n Room met kafeïen (weer eens!) sal die bloedvaatjies vernou wat kringe veroorsaak.
’n Formule met vitamien C of arbutien kan bruin vlekke help verdof.
Produkte met retinol sal lyntjies om jou oë versag omdat dit kollageenproduksie aanhelp, en antioksidante sal toekomstige skade help voorkom.
Keer dat maskara smeer
Tot 40% van ma’s in Suid-Afrika word deur nageboortelike depressie geraak. Ons kyk na die versteuring, die simptome, behandelingsopsies beskikbaar...